เรือแสนแสบ ประกาศงดให้บริการเดินในวันหยุด เพื่อให้สอดคล้องกับปริมาณผู้โดยสารในช่วงโควิด-19
นายเชาวลิต เมธยะประภาส กรรมการผู้จัดการและเจ้าของบริษัท ครอบครัวขนส่ง (2002) ผู้ให้บริการเรือโดยสารในคลองแสนแสบ เปิดเผยว่า เนื่องจากการแพร่ระบาดของไวรัสโคโรนา 2019 (COVID-19) ที่ยังรุนแรงอย่างต่อเนื่อง ส่งผลกระทบต่อการให้บริการของเรือโดยสารคลองแสนแสบยอดผู้โดยสารลดลงเป็นอย่างมาก โดยเฉพาะผู้โดยสารในช่วงวันหยุด เสาร์-อาทิตย์ และวันหยุดนักขัตฤกษ์บริษัท ครอบครัวขนส่ง (2002) ได้รับผลกระทบรุนแรง ซึ่งผลประกอบการของบริษัทฯ ขาดทุนติดต่อกันมานับตั้งแต่ช่วง COVID-19 ระบาดระลอกแรก บริษัทฯจึงขอประกาศว่าจะของดเดินเรือเฉพาะวันหยุดเสาร์-อาทิตย์ และวันหยุดนักขัตฤกษ์ เป็นการชั่วคราว เริ่มตั้งแต่วันเสาร์ที่ 10 กรกฎาคม 2564 นี้เป็นต้นไป แต่ยังคงให้บริการเดินเรือตามปกติในส่วนวันจันทร์-ศุกร์ อย่างไรก็ตาม หากสถานการณ์คลี่คลายเป็นปกติ ทางบริษัทฯจะกลับมาให้บริการเต็มรูปแบบ 7 วันต่อสัปดาห์อีกครั้ง